Text file: 6997.txt
author: Izbrisan Uporabnik 12672
downvotes: 8
end consideration date: 2015-10-09
id: '6997'
number comments: 40
number views: 3319
proposal type: Odziv pristojnega organa
response: "Odziv Ministrstva za notranje zadeve\nPravni podlagi za izvedbo projekta\
  \ premestitve in preselitve oseb, ki potrebujejo mednarodno za\u0161\u010Dito v\
  \ RS sta Sklep Sveta (EU) 2015/1523, z dne 14. septembra 2015 o uvedbi za\u010D\
  asnih ukrepov na podro\u010Dju mednarodne za\u0161\u010Dite v korist Italije in\
  \ Gr\u010Dije, s katerim naj bi se iz Italije in Gr\u010Dije v Republiko Slovenijo\
  \ premestilo 230 oseb ter Sklep Sveta (EU) 2015/1601 z dne 22. septembra 2015 o\
  \ uvedbi za\u010Dasnih ukrepov na podro\u010Dju mednarodne za\u0161\u010Dite v korist\
  \ Italije in Gr\u010Dije, s katerim naj bi se iz Italije in Gr\u010Dije v Republiko\
  \ Slovenijo premestilo dodatnih 337 oseb. Sklepa sta za Slovenijo zavezujo\u010D\
  a. V sprejetih in veljavnih sklepih mo\u017Enost, da bi dr\u017Eave \u010Dlanice,\
  \ ki iz utemeljenih razlogov ne bi mogle sprejeti prosilcev za mednarodno za\u0161\
  \u010Dito na osnovi kvote, prispevale 0,002% BDP v evropski prora\u010Dun, sploh\
  \ ni predvidena.\n\u0160tevilo oseb, ki bodo preme\u0161\u010Dene v Slovenijo je\
  \ bilo dolo\u010Deno na podlagi ve\u010Dih parametrov, med drugim tudi BDP-ja, velikosti\
  \ dr\u017Eave, trenutnega \u0161tevila prosilcev za mednarodno za\u0161\u010Dito,\
  \ ki so \u017Ee v dr\u017Eavi itd. Trenutna finan\u010Dna situacija v dr\u017Eavi\
  \ ni razlog za zavrnitev prosilcev za mednarodno za\u0161\u010Dito, poleg tega bo\
  \ Evropska komisija Sloveniji za vsako preme\u0161\u010Deno osebo iz Gr\u010Dije\
  \ ali Italije izpla\u010Dala pav\u0161alni znesek v vi\u0161ini 6000 evrov. Osebe,\
  \ ki bodo preme\u0161\u010Dene v Slovenijo bodo varnostno preverjene.\nRepublika\
  \ Slovenija je kot dr\u017Eava \u010Dlanica Evropske unije zavezana tudi k vzpostavitvi\
  \ skupne evropske azilne politike oziroma skupnega evropskega azilnega sistema ter\
  \ delitvi bremen in solidarnosti med dr\u017Eavami \u010Dlanicami pri sprejemanju\
  \ beguncev. Klju\u010Dni namen skupne evropske azilne politike je oblikovanje obmo\u010D\
  ja svobode, varnosti in pravic, odprtega za vse, ki jih okoli\u0161\u010Dine prisilijo\
  \ k legitimnemu iskanju za\u0161\u010Dite.\nNudenje za\u0161\u010Dite beguncem pomeni\
  \ spo\u0161tovanje mednarodnega humanitarnega prava in \u010Dlovekovih pravic ter\
  \ humanitaren in solidaren odnos dr\u017Eave ali skupnosti dr\u017Eav do dogajanja\
  \ v svetu in civilistov, ki so se zna\u0161li v oboro\u017Eenih spopadih oziroma\
  \ so v izvorni dr\u017Eavi preganjani.\nGlede na navedeno menimo, da predlog ni\
  \ primeren za nadaljnjo obravnavo.\n Odziv Ministrstva za zunanje zadeve\nPredsednik\
  \ Evrospke komisije je 9. 9. 2015 predstavi nov paket ukrepov za re\u0161itev migracijske\
  \ krize, v katerega je bil vklju\u010Den tudi predlog, da bi v primeru upravi\u010D\
  enih in objektivnih razlogov ( kot so naravne nesre\u010De), ko dr\u017Eava delno\
  \ ali v celoti ne bo mogla sodelovati v shemi premestitev, morala finan\u010Dno\
  \ prispevati v EU prora\u010Dun v vi\u0161ini 0,002 % BDP (za\u010Dasna solidarnostna\
  \ klavzula). Razloge za nesodelovanje bi ocenjevala EK in bi odlo\u010Ditev sprejela\
  \ za do 12 mesecev. V primeru delnega sodelovanja bi bil znesek te dr\u017Eave sorazmerno\
  \ zni\u017Ean.\nOb obravnavi predloga na izrednem zasedanju ministrov za notranje\
  \ zadeve 22.9.2015 pa t.i. koncept buy out, torej finan\u010Dni prispevek tistih\
  \ dr\u017Eav \u010Dlanic, ki iz razli\u010Dnih razlogov ne sodelujejo v projektu\
  \ prerazporeditve ni bil dele\u017Een podpore, zato je Evropska komisija predlog\
  \ umaknila."
response date: 2015-10-27
response due date: null
sent date: 2015-09-10
title: "Pla\u010Dilo za nesprejem beguncev.imigrantov"
upvotes: 18
url: https://predlagam.vladi.si/predlog/6997
